[{"text_idx": "#000007", "text": "Mae\u2019r flaenoriaeth arloesi yn edrych ar gynigion sy\u2019n dangos eiddo deallusol unigryw, arweinyddiaeth y farchnad a chryfder cystadleuol. Mae hefyd yn cefnogi cynigion cymorth sy\u2019n gwella cynhyrchiant o\u2019r economi sylfaenol ac mewn sectorau twf wedi\u2019u targedu sydd a\u0302\u2019r potensial mwyaf i gael elw economaidd uniongyrchol ar fuddsoddiad trwy greu swyddi a chynyddu gwerth ychwanegol gros."}, {"text_idx": "#000008", "text": "Mae\u2019r flaenoriaeth seilwaith yn canolbwyntio ar gyd-fuddsoddi dan arweiniad y sector cyhoeddus a\u2019r sector cyhoeddus-preifat mewn prosiectau seilwaith ffisegol a digidol gyda\u2019r bwriad o gael yr effaith fwyaf posib. Bydd y rhain fel rheol yn cynnwys pethau fel ffyrdd, trafnidiaeth gyhoeddus, band eang, sgiliau, safleoedd ac adeiladau, a gwelyau prawf."}, {"text_idx": "#000009", "text": "Nod ein blaenoriaeth her yw ailadeiladu cyfoeth lleol trwy ddod ag atebion arloesol i fynd i\u2019r afael a\u0302 rhai o broblemau cymdeithasol mwyaf brys Prifddinas-Ranbarth Caerdydd. Yn nodweddiadol, bydd y gronfa hon yn gwahodd ein cyrff sector cyhoeddus i ddatblygu heriau a chysylltu a\u0302 sefydliadau sy\u2019n gallu darparu atebion arloesol i\u2019r heriau a nodwyd."}, {"text_idx": "#000012", "text": "O werth \u00a31.3 biliwn cyllid gwreiddiol y Fargen Ddinesig, dyrannwyd \u00a3495 miliwn i Gronfa Buddsoddi Ehangach, gyda\u2019r gweddill yn cael ei ddyrannu i ddatblygiadau Metro. Dyma\u2019r brif gronfa y bydd cynigion sy\u2019n cyd-fynd a\u0302\u2019n tri maes buddsoddi a\u0302 blaenoriaeth, sef arloesi, seilwaith a her, yn ceisio cael mynediad ati. Rydym yn ceisio cynigion i\u2019r gronfa hon sydd a\u0302\u2019r raddfa a\u2019r uchelgais i fynd i\u2019r afael yn radical a\u0302\u2019r heriau sy\u2019n wynebu\u2019r rhanbarth."}, {"text_idx": "#000015", "text": "Nod y Gronfa Her yw adeiladu cyfoeth lleol trwy greu cyfleoedd masnachol i sefydliadau ar draws Prifddinas-Ranbarth Caerdydd, trwy eu gwahodd i gynnig atebion i heriau ar draws tair thema flaenoriaeth: ar hyn o bryd, mae cronfa o \u00a310 miliwn wedi\u2019i neilltuo ar gyfer set gychwynnol o heriau cymdeithasol sy\u2019n seiliedig ar dair thema allweddol, sef cyflymu datgarboneiddio, gwella iechyd a lles dinasyddion y rhanbarth, a chefnogi, gwella a thrawsnewid cymunedau."}, {"text_idx": "#000026", "text": "Yn y lle cyntaf, dylech gysylltu a\u0302 ni drwy anfon e-bost at Investment@cardiffcapitalregion.wales i drefnu trafodaeth. Bydd hyn yn ein galluogi i ddeall eich gofynion a\u2019ch cyfeirio tuag at y gronfa a phroses fwyaf priodol."}, {"text_idx": "#000031", "text": "Achos economaidd \u2013 yn hwn, bydd effaith peidio ag ariannu\u2019r fenter ar y cwmni a\u2019r economi leol yn cael ei hystyried, yn ogystal ag asesu\u2019r cyfraniad y bydd y buddsoddiad yn ei wneud i\u2019r economi leol ehangach.Achos masnachol \u2013 edrych ar y diwydiant a safle\u2019r farchnad a\u2019r strategaethau \u201cmynd i\u2019r farchnad\u201d arfaethedig.Achos ariannol \u2013 gan gynnwys natur y strwythur/math ac amseriad y cyfleuster ariannol arfaethedig ac asesiad o \u201cfforddiadwyedd\u201d y cyllid.Achosion rheoli a gweithredol \u2013 gan gynnwys cynlluniau ar gyfer unrhyw ehangu sy\u2019n ofynnol a\u2019r dull a gynigir ar gyfer rheoli prosiectau ar gyfer y datblygiadau a gynlluniwyd."}, {"text_idx": "#000033", "text": "O ystyried lefel y cymhlethdod a\u2019r manylion sy\u2019n ofynnol ar hyn o bryd, ynghyd a\u0302\u2019r gost a\u2019r mewnbwn proffesiynol sy\u2019n ofynnol i\u2019w gynhyrchu, mae hon yn broses dau gam lle cynhyrchir achos busnes amlinellol yn gyntaf, ac yna achos busnes terfynol."}]